钦定古今图书集成/理学汇编/学行典/第242卷 > 许思微〈子鲲〉
## 钦定古今图书集成/理学汇编/学行典/第242卷 > 许思微〈子鲲〉

按《南靖县志》：“许思微，字清隐，天性孝友，志行纯谨，有
长者风。岁饥，恒出粟赈济贫人。守令交荐，诏赐冠带。
子鲲，字景运，笃行力学，登成化丁酉贤书，与蔡虚斋
清同年契友，每过从讲学，清目为醇儒。任分水教谕，
思微手书《胡安国传》以诫勉之。鲲励名节，正师道，不
愧父训，卒与县令忤，拂袖归，训子成立，父母所遗产”
业，推以让兄，俸馀置积，以周困乏，囊橐萧然，弗顾也。
晚筑草庭精舍，著书其中，学者称为“草庭先生。”